Dernigs und  äändlis hani i letschter Ziit z ghöre überchuu oder bi dernaa gfraaget worde. Drum wärs gläbi Ziit, as ich da echlei gnäuer Uuskunft derzue gäb. Vorewegg mos eis gseit sii: Wörter erfinde tömmer keini! Eerschtens bini disbezügli nüd deneweeg kreativ, und zweitens gits i üserer Mundart hunderti vu Uusdrügg, wome fascht nümme bruucht und drumm ebä ä nümme kännt.Wers nüd glaubt, luegi nu i d «Glarner Sprachschuel» vum Heiri Bäbler ini. Aber i dener Bezieig hanis mitem Ruedi Hertach: Ich schriibe nu Wörter, woni  selber nuch että bruuche oder woni vu eltere Lüüt z ghöre überchume und woni ä weiss, was si bedüüted.